OpenLLM-France/wikimedia huggingface dataset:
# Alfred Schütz

Alfred Schütz (Viena, 1899ko apirilaren 13a - New York, 1959ko maiatzaren 20a) gizarte zientzien filosofo eta soziologo austriarra izan zen.
Soziologia fenomenologikoaren sortzaile kontsideratzen da. Hainbat teoria eta autorek eragina izan zuten berarengan: Max Weberren soziologia ulerkorrak, Henri Bergson-en aukeraren eta tenporalitatearen inguruko tesiek, eta batez ere, Edmund Husserl-en fenomenologiak. Estatu Batuetara emigratu ondoren, amerikar pragmatismoak eta positibismo logikoak lagundu egingo diote mundu enpirikoan atentzioa finkatzen, eta hala, mundu zehatzarekiko edo bizitako munduarekiko (Lebenswelt) teoria berriak garatuko ditu.
1932. urtean Der sinnhafte Aufbau der sozialen Welt argitaratu zuen (Mundu sozialaren esanguradun eraikuntza). Schützen ardura egunerokotasunaren eta sen komunaren ezagutzan oinarritzen da. Hasiera batean ezezaguna izan arren, eragin itzela izan zuen XX. mende amaierako soziologoengan. Bere ideiak oso nabariak dira Peter L. Berger-en eta Thomas Luckmann-en The social construction of reality-n (Errealitatearen eraikitze soziala) eta baita ere Harold Garfinkel edo Aaron Cicourel bezalakoen ikuskera etnometodologikoan.
# Alfred Stevens

Alfred Émile Léopold Stevens (Brusela, 1823ko maiatzaren 11 – Paris, 1905ko abuztuaren 24a) belgikar margolaria izan zen.
Bruselako Arte Ederretako Errege Akademian ikasi zuen eta 1843an Parisera joan eta Arte Ederren Eskolan sartu zen. 1851n erakutsi zuen lehen aldiz Bruselako Aretoan. Errealismo sozialaren estiloarekin hasi zen, behartsuak erretratatuz. 1860ko hamarkadatik aurrera izugarrizko arrakasta lortu zuen Parisko goi klaseen bizitzako eszenak margotuz.
Frantziako bandoan borrokatu zen Frantzia-Prusia Gerran eta Belgikara itzuli zen Parisko Komuna hasi baino lehen.

## Iruditegia

* Alferkeria deritzona, 1854
* Margolaria eta bere odeloa, 1855
* Nirekin irtengo zara, Fido?, 1859
* Emakumea leihoan txoriak elikatzen, c. 1859
* Urrutiko albisteak, 1860
* Arrosazko emakumea, 1866
* Japoniako paristarra
* Psike, ca. 1871
* Bainua, 1873–74
* Itsasargia ilunabarrean
* Parisko esfingea, 1875–1877
* Japoniako maskara, c. 1877
* Rêverie, c. 1878
* Maria Magdalena, 1887
* L'Ètude du Rôle, 1888
* Estudioan, 1888
* Zinta urdin berria
* Camille Lemonnier estudioan

## Kanpo estekak

* Datuak: Q773855
* Multimedia: Alfred Stevens / Q773855
# Alfred Tennyson

Alfred Tennyson (Somersby, Lincolnshire, 1809ko abuztuaren 6a - Aldworth, Surrey, 1892ko urriaren 6a) ingeles poeta izan zen. Viktoria erreginaren garaiko poetarik garrantzitsuenetakoa izan zen. 1827. urtean bertso bilduma txiki bat argitaratu zuen anaiarekin batera: Poems by two brothers (Bi anaien poemak). Hurrengo urtean Cambridge-ko Trinity College ikastetxean ikasten hasi zen eta han A.H. Hallam-en lagun egin zen. 1830. urtean Poems Chiefly Lyrical (Poema lirikoak bereziki) bakarkako lehen liburua argitaratu zuen, eta 1831. urtean ikasketak utzi behar izan zituen aita hil zitzaionean. 1832. urtean bere bigarren poema bilduma argitaratu zuen: Poems (Poemak), The Lotus Eaters (Lotofagoak) eta The Lady of Shalott (Shalott-eko dama) poema ezagunak haien artean. 1833. urtean bere lagun Hallam-en heriotzak eragin handia izan zuen beregan, eta In memoriam (1850) obra idazteari ekin zion haren ohoretan. Bere lanak ia hamar urte argitaratu gabe egon ondoren, 1842. urtean hirugarren poema bilduma argitaratu zuen Ulysses eta Locksley poemak barne, eta 1847. urtean The Princess (Printzesa) kontakizun poema bilduma. 1853. urtean Wight uhartera erretiratu zen eta han egon zen 1869 arte. Garai hartan ere obra ugari argitaratu zuen: Ode on the Death of the Duke of Wellington (1852, Wellington dukearen heriotzari eskainitako oda), Maud and other Poems (1855, Maud eta beste poema batzuk), Idylls of the King (1859, Erregearen Idilioak), Enoch Arden (1864). 1875-1879 bitarteko urteetan historiari buruzko hiru drama idatzi zituen: Queen Mary (Maria erregina), Harold eta Becket. Poesian erabili zuen teknikarengatik, eta hizkuntzan eta pentsamenduan sakondu izanagatik maisu handitzat hartua izan da, bere garaiko gizarteak haren lanak ongi hartu ez zituen arren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q173869
* Multimedia: Alfred, Lord Tennyson / Q173869
# Alfred Vail

Alfred Lewis Vail (Morristown, New Jersey, Estatu Batuak, 1807ko irailaren 25a - 1859ko urtarrilaren 18a) telegrafo komertzialaren garapenerako oinarrizko asmatzaile estatubatuarra izan zen Samuel Morse, William Fothergill Cooke edo Charles Wheatstonerekin batera, besteak beste..
Vail funtsezko pertsonaia izan zen, Samuel Morserekin batera, 1837 eta 1844 artean Estatu Batuetan telegrafoa garatu eta merkaturatzeko. Vail eta Morse izan ziren Washington eta Baltimore arteko telegrafoa instalatu eta ustiatu zuten lehen biak, Estatu Batuetan eraikitako lehen telegrafo-linea, 1845eko Urte Berri egunean ireki zena. Vail 1845 eta 1848 artean hainbat telegrafo linea eraiki eta kudeatzeaz arduratu zen. Gainera, Morseren telegrafoaren aurrerapen tekniko asko bere lana izan ziren, batez ere grabazio sistema eta errele magnetikoen hobekuntza.
Vailek telegrafiaren industria utzi zuen 1848an, telegrafo-lineen operadoreak bere ekarpenak eta hobekuntzak gutxietsi zituela uste zuelako. Bere azken lanpostuan, "Washington eta New Orleans Telegraph Company"ko superintendente gisa, urtean 900 dolar baino ez zizkioten ordaintzen, beraz Vailek Morse-ri idatzi zion: "Telegraph-ek bere buruaz arduratzen uztea erabaki dut, ezin nauelako zaindu. Ni, hilabete gutxiren buruan, Washingtonetik New Jerseyra joango naiz, [...] eta Telegrafoaren gaiari agur esango diot negozio errentagarriago batzuengatik."

## Erreferentziak

* ↑ Morse, Edward L., ed. Samuel F. B. Morse (1914): ‹His Letters and Journals›: "I have made up my mind to leave the Telegraph to take care of itself, since it cannot take care of me. I shall, in a few months, leave Washington for New Jersey, ... and bid adieu to the subject of the Telegraph for some more profitable business."

## Kanpo estekak

* Datuak: Q454292
# Alfred Vulpian

Edmé Félix Alfred Vulpian (1826ko urtarrilaren 5a - 1887ko maiatzaren 18a) frantziar medikua eta neurologoa izan zen. Vulpian-Bernhardt bizkarrezurreko muskulu-atrofia eta Vulpian-Heidenhain-Sherrington fenomenoaren aurkitzailetako bat izan zen.
Vulpian Parisen, Frantzian, jaio zen 1826an. aipatutako beste aurkikuntza eta esperimentu batzuen artean, Vulpianek adrenalina aurkitu zuen muin suprarrenalean. "Fibrilazio" hitza erabili zuen lehenengoa izan zen bihotzaren erritmo irregular kaotikoa deskribatzeko.

## Erreferentziak

* ↑ Cardioversion Past, Present and Future. Cakulev I, Efimov I and Waldo A. Circulation 2009; 120:1623–1632

## Ikus, gainera

* Joseph Jules Dejerine

## Kanpo estekak

* Edmé Félix Alfred Vulpian . WhoNamedIt.
* Datuak: Q1190865
* Multimedia: Alfred Vulpian / Q1190865
# Alfred Stieglitz

Alfred Stieglitz (Hoboken, New Jersey, 1864ko urtarrilaren 1a - New York, 1946ko uztailaren 13a) estatubatuar argazkilaria izan zen.
Bere gurasoak alemaniar etorkin juduak ziren. 1881ean Europara itzuli ziren seme-alabei heziketa hobea emateko. Alfred ingeniaritza mekanikoa eta kimikoa ikasi zituen.
Argazkilaritzaz interesatuta, argazkilari europar eta estatubatuarrei buruzko liburuak bildu zituen. Argazki-kamera bat erosi zuen eta Europan zehar bidaiatu zuen paisaien eta langileen argazkiak ateraz. Argazkigintza arte modutzat hartu, artikuluak idatzi eta sariak irabazi zituen. 1890ean New Yorkera itzuli zen.
Argazki negozio bat hasi zuen eta The American Amateur Photographer aldizkariko editorea izan zen. Berrogeita hamar urteko ibilbide batean argazkigintza arte gisa onartzea lortu zuen. Gainera, Europako artista abangoardisten lanak erakutsi zituen bere arte-galerietan. Georgia O'Keeffe margolariarekin ezkonduta egon zen.

## Iruditegia

* 1886 Self-portrait
* Alfred Stieglitz, The Last Joke, Bellagio, 1887
* The Terminal (1893)
* Winter – Fifth Avenue (1893)
* Venetian Canal (1894)
* Spring Showers, The Coach (1899-1900)
* The Hand of Man, 1902
* Going to the Start (1905)
* Katherine, 1905
* Miss S.R., 1905
* Stieglitz's The Steerage (1907)
* Dirigible, 1910
* Old and New New York, 1910
* The Steerage (1907)
* A Snapshot: Paris, 1911
* A Snapshot: Paris, 1911
* Artista taldea 1912an: Paul Haviland, Abraham Walkowitz, Katharine Rhoades, Emily, Stieglitzen lehen emaztea, Agnes Meyer, Alfred Stieglitz, John Barrett Kerfoot, John Marin
* Autochrome portrait of Stieglitz and his wife Emily, ca. 1915.
* Ellen Koeniger, Lake George, 1916.
* Georgia O'Keeffe, Hands, 1918
* Georgia O'Keeffe (1918)
* Stieglitz 1935ean, Carl Van Vechten argazkilaria

## Kanpo estekak

* Datuak: Q313055
* Multimedia: Alfred Stieglitz / Q313055
# Alfred Tarski

Alfred Tarski (Varsovia, Polonia, 1901eko urtarrilaren 14a - Berkeley, Kalifornia, AEB, 1983ko urriaren 26a) poloniar matematikaria eta logikaria izan zen.

## Biografia

1925-1939 bitartean Varsoviako Unibertsitateko irakasle izan zen. 1939. urtean Estatu Batuetan bizilekua hartu zuen.
Semantika logikoaren sortzaileetako bat izan zen, eta lan garrantzitsuak egin zituen logikaren, matematikaren, multzoen teoriaren eta aljebraren inguruan. Oso ezagunak dira haren egiaren teoria semantikoa eta hizkuntzaren eta metahizkuntzaren bereizketa, eragin handia izan dutenak semiotikaren eta logikaren alorretan.
Haren lanetako batzuk: The Concept of Truth in the Languages of Deductive Sciences (1933, Egiaren kontzeptua hizkuntza formaletan); Introduction to Logic and to the Methodology of Deductive Sciences (1936, Zientzia deduktiboen logikarako eta metodologiarako sarrera); Logic, Semantics, Metamathematics (1956, Logika, Semantika, Metamatematikak).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q207534
* Multimedia: Alfred Tarski / Q207534
# Alfred Teinitzer

Alfred Teinitzer (Viena, 1929ko uztailaren 29a - 2021eko apirilaren 20a) austriar futbolaria izan zen.
SK Rapid Wien eta LASK Linz taldeetan jokatu zuen. 1954ko Munduko Futbol Txapelketan brontzezko domina lortu zuen Austriako futbol selekzio nazionalarekin.

## Palmaresa
### Austria

* Brontzezko domina: 1954ko Munduko Futbol Txapelketa

### Rapid Wien

* Austriako Futbol liga: 1951, 1952
* Mitropa Kopa: 1951
* Datuak: Q2054081
# Amparo Baró

Amparo Baró San Martín (Bartzelona, 1937ko irailaren 21a - Madril, 2015eko urtarrilaren 29a) espainiar aktorea izan zen, antzerki, zinema eta telebistan lan egin zuena. 1999-2006 bitartean, Sole antzeztu zuen Siete Vidas telesail arrakastatsuan, ospe handia erdietsiz. 2007an antzeztaldeko emakumezko aktore onenaren Goya saria eman zioten, Siete mesas de billar francés filmean egindako lanarengatik.

## Erreferentziak

* ↑ Amparo Baró bartzelonar aktorea hil da, 77 urte zituela, eitb.eus
* Datuak: Q2844125
* Multimedia: Amparo Baró / Q2844125
# Amparo (Paraíba)

Amparo Brasilgo udalerri bat da, Paraíba estatuan kokatua. 2.234 biztanle ditu 121,984 km²ko eremuan.

## Ikus, gainera

* Paraíba

## Kanpo estekak

* Datuak: Q2010915
* Multimedia: Amparo (Paraíba) / Q2010915
# Amparanoia

Amparanoia espainiar musika talde bat da, Amparo Sánchez abeslariaren inguruan eratua. Rock eta reggae uztartu zituen 1996 eta 2006 artean.

## Diskografia

* El Poder de Machín 1997
* Feria Furiosa 1999
* Somos Viento 2002
* Enchilao 2003
* Rebeldía con Alegría 2004
* La Vida Te Da 2006
* Seguiré caminando 2008
* Tucson-Habana 2010

## Kanpo estekak

* Datuak: Q389364
* Multimedia: Amparanoia / Q389364
# Amparo Cebrián

Amparo Cebrián Fernández de Villegas (Salamanca, 1883ko abenduaren 11 – Bogotá, Kolombia, 1955) pedagogoa eta irakaslea izan zen, Irakaskuntzarako Erakunde Libreari lotua, Misio Pedagogikoen Patronatuko kidea, Luis de Zuluetaren emaztea, Dolores Cebriánen arreba, eta Carmen, Concepción, Juan Antonio, Julián eta Carlosen ama.

## Biografia

Cristino Cebrián Villanovaren, Salamancako Unibertsitateko Anatomiako mediku militar eta katedraduna, eta Concepción Fernández de Villegasena, jatorri murtziarrekoaren alaba zen. Senarra hil ondoren, Madrilera joan zen seme-alabekin. Eskola Arruntean ikasi zuen, maisu-titulua jabetzan atera zuen eta oposizioz Madrilgo eskoletako batean plaza bete zuen.
Amparo Ikasketak Zabaltzeko Batzordeko bekaduna izan zen, 1911tik aurrera Frantzian, Belgikan eta Holandan pentsionatua. Bidaia horrek eskolaurreko eredu pedagogikoetan espezializatzera eraman zuen, eta 1918tik aurrera Institutu-Eskolako Prestakuntza Ataleko irakasle izatera. 1925ean Cervantes Eskola Taldearekin beka jaso zuen Eskola Berriaren antolaketa eta metodologia aztertzeko. Irakaskuntza Erakunde Askeko oporren kolonietan eta Misio Pedagogikoen Patronatuan ere modu aktiboan parte hartu zuen. Proiektu horretan, kide izateaz gain, 1931ko abenduaren 16an Ayllonen (Segovia) misioan parte hartu zuen.
1908ko abenduaren 11n Luis de Zulueta irakasle eta politikariarekin ezkondu zen.
1936an, Espainiako Gerra Zibila eragin zuen matxinada militarrak Erroman harrapatu zuen, senarra Egoitza Santuan Bigarren Errepublika Espainiarreko enbaxadorea baitzen. Azkenik, senarrarekin eta lau seme-alabarekin (Concepción, Luis, Carmen eta Julián) erbesteratu zen Kolonbian. 73 urte zituela hil zen, ustez, Bogotan.

## Erreferentziak

* ↑ (Gaztelaniaz) Amparo Cebrián. 2021-12-08 (Noiz kontsultatua: 2022-03-15).
* ↑ «Persona - Cebrián Fernández de Villegas, Amparo (1883-1955)» PARES (Noiz kontsultatua: 2022-03-15).
* ↑ «Amparo Cebrián» csic.es.
* ↑ «Cebrián Fernández de Villegas, Amparo (1883-1955)» Pares. Portal de Archivos Españoles.
* ↑ (Gaztelaniaz) de 2016, Por: María José Turrión | 08 de marzo. «Dolores Cebrián, inteligencia y represión» Historia[S] (Noiz kontsultatua: 2022-03-15).
* 1 2 3 4 5 6 «Persona - Cebrián Fernández de Villegas, Amparo (1883-1955)» PARES (Noiz kontsultatua: 2022-03-15).

## Bibliografia

* Jiménez-Landi, Antonio (1996). Universidad Complutense, ed. La Institución Libre de Enseñanza y su ambiente (4 liburuki). Madrid. ISBN 84-89365-57-1. Lan horregatik, Jiménez-Landi Historiako Sari Nazionala jaso zuen 1997an.
* Marín Eced, Teresa (1991 Universidad de Castilla la Mancha). Innovadores de la educación en España: becarios de la Junta de Ampliación de Estudios. 439 or. ISBN 9788477291077. 2017ko apirilaren 20an kontsultatua.

## Kanpo estekak

* La participación de las mujeres en la difusión de la cultura (1920-1936). Aproximación a través de las fuentes hemerográficas. Begoña García Maldonado PDF (2020ko apirilaren 20an kontsultatua)
* Datuak: Q29511646
# Amparo (São Paulo)

Amparo Brasilgo udalerri bat da, São Pauloko estatuan kokatua. 72.677 biztanle ditu 445,323 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q930321
* Multimedia: Amparo (São Paulo) / Q930321
# Ander Zoilo

Ander Zoilo Cerdeira (Beasain, Gipuzkoa, 2000ko otsailaren 14a -) euskal herritar futbolaria da. Ezker atzelari moduan jokatzen du.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Berio | 3. | 2019/20 | 23 | 0 | - | - | - | - | - | - | | | - | - | 23 | 0 |
| Berio | 3. | 2020/21 | 25 | 1 | - | - | - | - | - | - | | | - | - | 25 | 1 |
| Berio | Denera | Denera | 48 | 1 | - | - | - | - | - | - | | | - | - | 48 | 1 |
| Sanse | 2. | 2021/22 | 2 | 0 | - | - | - | - | - | - | - | - | - | - | 2 | 0 |
| Sanse | Denera | Denera | 2 | 0 | - | - | - | - | - | - | - | - | - | - | 2 | 0 |
| Calahorra | 1.F | 2021/22 | 11 | 0 | - | - | - | - | - | - | - | - | - | - | 11 | 0 |
| Calahorra | Denera | Denera | 11 | 0 | - | - | - | - | - | - | - | - | - | - | 11 | 0 |
| Sanse | 1.F | 2022/23 | 24 | 0 | - | - | - | - | - | - | - | - | - | - | 24 | 0 |
| Sanse | 1.F | 2023/24 | 26 | 0 | - | - | - | - | - | - | - | - | - | - | 26 | 0 |
| Sanse | Denera | Denera | 50 | 0 | - | - | - | - | - | - | - | - | - | - | 50 | 0 |
| Lugo | 1.F | 2024/25 | - | - | - | - | - | - | - | - | - | - | - | - | - | - |
| Lugo | Denera | Denera | - | - | - | - | - | - | - | - | - | - | - | - | - | - |
| Ibilbide osoan | Ibilbide osoan | Ibilbide osoan | 111 | 1 | - | - | - | - | - | - | - | - | - | - | 111 | 1 |

## Kanpo estekak

* Datuak: Q107747119
# Ander Sánchez Fernández De Larrea

Ander Sánchez Fernández De Larrea edo futbolean Ander Sánchez moduan ezagunagoa, (Dulantzi, Araba, 2004ko urtarrilaren 24a) futbolari arabarra da. Erdilari moduan aritzen da.

## Kirol Ibilbidea

2024ko ekainaren 5ean eguneratua. Datu ofizialak.
| Taldea | Maila | Denboraldia | Liga | Liga | Kopa | Kopa | Champions League | Champions League | Europa League | Europa League | Conference League | Conference League | Superkopa | Superkopa | Denera | Denera |
| Taldea | Maila | Denboraldia | JP | G | JP | G | JP | G | JP | G | JP | G | JP | G | JP | G |
| Mini Glorias | 2.F | 2022/23 | 7 | 0 | - | - | - | - | - | - | - | - | - | - | 7 | 0 |
| Mini Glorias | 2.F | 2023/24 | 23 | 2 | - | - | - | - | - | - | - | - | - | - | 23 | 2 |
| Mini Glorias | 2.F | 2024/25 | - | - | - | - | - | - | - | - | - | - | - | - | - | - |
| Mini Glorias | Denera | Denera | 30 | 2 | - | - | - | - | - | - | - | - | - | - | 30 | 2 |
| Ibilbide osoan | Ibilbide osoan | Ibilbide osoan | 30 | 2 | - | - | - | - | - | - | - | - | - | - | 30 | 2 |

## Erreferentziak

* ↑ Ander Sánchez-ek kontratua berritu du Alavesekin 2025-ra arte

## Kanpo estekak

* Fitxa
* Datuak: Q128864696
# Ander eta Yul

Ander eta Yul 1989 urtean Ana Díezek eginiko euskal film dramatikoa da. Ana Díezek 1990eko zuzendari berrien Goya Saria lortu zuen bere lanagatik.

## Sinopsia

Oharra: Atal honek istorio osoa edo amaiera argitzen du.
Ander kartzelatik irten eta gero gurasoen etxera joan da. Bidaian bere bizitzaren iragana eta etorkizuna ikusten du. Gainera Yul lagun mina berraurkitzen du.

## Pertsonaiak

* Ramon Agirre
* Joseba Apaolaza: Ataun
* Ramón Barea: Bernardo
* Isidoro Fernández: Yul
* Aizpea Goenaga
* Miguel Munarriz: Ander
* Carmen Pardo: Sara
* Paco Sagarzazu

## Kanpo estekak

* Datuak: Q8198753
# Ander eta konpainia

Ander eta konpainia Euskal Telebistak sortutako umorezko telesaila da. Kepa Gallegok zuzendua, bere kapituluak ETB 1ean eman zituzten.

## Sinopsia

Oharra: Atal honek istorio osoa edo amaiera argitzen du.
Telesaio honek Ander Urrutia berrogei urteko abokatuaren bizipenak ditu oinarri. Lankide, lagun eta emazte ohi eta semearekin dituen gora-beherak ekarriko ditu, besteak beste.

## Pertsonaiak
### Protagonistak:

* Isidoro Fernández: Ander
* Esther Uria: Vera
* Josean Bengoetxea: Gorka
* Xabier Agirre: Koxme
* Agurtzane Intxaurraga: Ester
* Jose Ramon Argoitia: Juxto
* Pilar Rodriguez: Elvira
* Boni Alegria: Martxelo
* Loinaz Jauregi: Zuriñe
* Asier Oruesagasti: Iker

### Aktore gonbidatuak:

* Asier Sota
* Asier Hormaza
* Ramon Ibarra
* Felipe Barandiaran
* Mikel Martinez
* Xebe Diez
* Arantxa Gurmendi
* Iñaki Bergara

## Atalak

* 1) Balego bulego
* 2) Artearen izenean
* 3) Dena denona ez da gauza ona
* 4) Lapurrari lapurtzen dionak
* 5) Gonbidapenak
* 6) Veraren haserrea
* 7) Ikerren urtebetetzea
* 8) Kateatuak
* 9) Dibortziatua
* 10) Boni and Klaudio
* 11) Jeloskor ni?
* 12) Hirurentzako pijama
* 13) Ezkon gaitezen alai, izan dezagun jai

## Erreferentziak

* ↑ «ETB apuesta por la producción propia con cinco nuevas series, dos en euskera y tres en castellano» El País 2000/09/07.
* ↑ «Ander eta konpainia» ABC.

## Kanpo estekak

* Datuak: Q29057958
# Anderatz

Anderatz (azentua bigarren silaban) Abartzuzako auzoa da. 2011ko urtarrilaren 1eko erroldaren arabera, herriak zortzi biztanle baino ez ditu.
1857ko errolda arte udalerriaren izen osoa Abarzuza y Anderaz izan zen, auzo honen presentziagatik.

## Demografia eta biztanleria

Anderazko biztanleria :
| 2000 | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 |
| 32 | 30 | 27 | 19 | 18 | 18 | 16 | 9 | 10 | 10 | 9 | 8 |

## Ikus, gainera

* Abartzuza

## Kanpo estekak

* Datuak: Q12253475
* Multimedia: Andéraz / Q12253475
# Ander Vilariño

Ander Vilariño Facal (Hondarribia, 1979ko azaroaren 6a) euskal automobil-gidari profesionala da, Andrés Vilariñoren semea eta Ángela Vilariñoren neba da.

## Biografia

1990 eta 1996 kartingetan parte hartu ondoren, 1997an Frantziako Formula Renault lasterketan debuta egin eta bi urte eman zituen bertan. 1999an rallyetan hasi zen.
2000. urtean Espainiako Formula SuperToyota irabazi zuenez, hurrengo urtean European Le Mans Series txapelketan parte hartu zuen, Espainiako Formula Three txapelketan ere parte hartuz. 2002an World Series by Nissanen aritu zen. 2004an European Hill Climb Championship lehiaketara pasa eta 2005ean eta 2007an irabazi zuen. 2008an zirkuituetara itzuli eta VdeV Series txapelketan parte hartu zuen.

## Kanpo estekak

* Datuak: Q2846098
* Multimedia: Ander Vilariño / Q2846098
# Ander Zabala

Ander Zabala Artetxe (Santurtzi, 1992ko otsailaren 9a) bizkaitar arraunlaria da.
Itsasoko Ama Arraun Elkartean hazia, Jon Carazorekin batera binako biko mailan aritu zen eta 2012an Espainiako txapeldun bilakatu zen.

## Erreferentziak

* ↑ basqueteam.eus
* Datuak: Q26695704
# Ander Torriko

Ander Torriko Egaña (Zumaia, 1997ko otsailaren 21a) gipuzkoar eskubaloi jokalaria da. Erdiko postuan jokatzen du.

## Ibilbidea

Herriko Pulpo taldean hasi zen eskubaloian jokatzen. 2015ean Zarautzen bigarren mailan hasi zen jokatzen eta 2016an Balonmano Benidorm taldeak fitxatu zuen. Harekin egin zuen debuta ASOBAL Ligan. 2017ko udan Espainiako selekzioarekin Katarren jokatu zuen.
2018an Euskal Herrira hurbiltzea erabaki zuen eta Santanderko Balonmano Sinfín taldeak fitxatu zuen, ASOBAL Ligara igo berria zenak. 2020an SCDR Anaitasunan hasi zen jokatzen baina ez du zorte handirik izan, eskuin belauneko atzeko lotailu gurutzatua hirugarren aldiz hautsi baitu.

## Taldeak

| Taldea | Urteak |
| Pulpo (Zumaia) | 2007-2015 |
| Zarautz KE | 2015-2016 |
| Balonmano Benidorm | 2016-2018 |
| Balonmano Sinfín (Santander) | 2018-2020 |
| SCDR Anaitasuna (Iruñea) | 2020- |

## Erreferentziak

* ↑ Berria. (2023-08-04). «ANDER TORRIKO» Berria (Noiz kontsultatua: 2023-08-04).
* ↑ «Ander Torriko: "Ongi etorri zait pixkanaka egitea Asobal ligarako jauzia" - Zumaia» Urolakosta.eus (Noiz kontsultatua: 2023-08-04).
* ↑ (Gaztelaniaz) «Jordi Ribera se lleva a Qatar a 16 futuribles para España» AS.com 2017-06-21 (Noiz kontsultatua: 2023-08-04).
* ↑ «Ander Torrikok Balonmano Sinfin klub kantabriarrarekin sinatu du - Zumaia» Baleike.eus (Noiz kontsultatua: 2023-08-04).
* ↑ Etxeberria, Julen. (2023-08-04). ««Oso argi dut itzuli egingo naizela»» Berria (Noiz kontsultatua: 2023-08-04).

## Kanpo estekak

* Datuak: Q121144885